Kirjallisuus ja kulttuuri -luennon ennakkotehtävä 21.10.2025 - pisteytysohje
Lue katkelmat J. Palacion nuortenkirjasta Ihme (minäkertoja August, jolla on fyysinen poikkeavuus; katkelmat koulusta, jonne August lähtee 10-vuotiaana käytyään sitä ennen kotikoulua), Pedanetissa https://peda.net/id/8a752b40a2b.
1) Pohdi, mitä katkelma kertoo a. päähenkilön sosiaalisista suhteista ja b. päähenkilön suhtautumistavasta omaan poikkeavuuteensa. 
2) Millä fiktiivisen tekstin keinoilla sosiaalisten suhteiden kuvauksia ja suhtautumistapaa poikkeavuuteen kirjassa luodaan?

-------------------------

1.a. Pohdi, mitä katkelma kertoo päähenkilön sosiaalisista suhteista. Jokaisesta mainitusta asiasta 1 p; yhteensä 0 – 3 p (a- ja b-kohtien vastaukset limittyvät, joten pisteytys voi olla myös kokonaisuus = 6 p)
Minäkertoja kaipaa ikäistensä joukkoon. Hän haluaisi tehdä ns. tavallisia asioita. 
Kuvaa kuitenkin muiden (lasten ja aikuisten) karttelevaa ja syrjivää suhtautumistapaa. 
Päähenkilö tiedostaa, että ihmiset (ohikulkijat, muut lapset, rehtori) pitävät häntä poikkeavana. Seurauksena varauksellinen suhtautuminen ympäristöönsä.
Päähenkilön läheisin ihmissuhde on hänen oma perheensä, mutta päähenkilö kokee, että myöskään hänen perheensä ei pidä päähenkilöä tavallisena. 
Päähenkilö kärsii välttelevästä suhtautumistavasta. Päähenkilö tekee tarkkoja havaintoja muiden käyttäytymisestä hänen seurassaan (luokkakaverien tapaaminen lukukauden aluksi).

1.b. Pohdi, mitä katkelma kertoo päähenkilön suhtautumistavasta omaan poikkeavuuteensa. Jokaisesta mainitusta asiasta 1 p; yhteensä 0 – 3 p 
Pitää itseään ns. tavallisena, koska kaikilla meistä on omat poikkeavuutemme. On ajatuksen tasolla sinut oman fyysisen poikkeavuutensa kanssa.
Pohtii eri ihmisten (oma perhe, kaverit) suhtautumistapaa erilaisuuteensa aikuismaisen kypsästi.
Päähenkilön tunteet syrjintää kohtaan esiin, esim. otsatukan kasvatus, ettei näkisi asioita, joita ei halua nähdä.


2 Millä fiktiivisen tekstin keinoilla sosiaalisten suhteiden kuvauksia ja suhtautumistapaa poikkeavuuteen kirjassa luodaan? Jokaisesta mainitusta keinosta 1 p; yhteensä 0 – 4 p 
Minäkertoja on kohosteinen, vahva valinta. Sen avulla synnytetään sisäistä monologia. Minäkertojan kautta välittyvät päähenkilön tunnetilat ja kokemukset.
Ironisoi ’tavallisuutta’ muiden lasten joukossa.
Huumori, esim. Jack Will -luku.
Sloganeita, jota antavat ajattelun aihetta, kuten ”ainoa syy siihen, etten ole tavallinen, on se, ettei kukaan muu näe minua tavallisena”.
Jutusteleva, toteava, suora puhetapa, esim. ” Sellainen hän [Via-sisko] on. Minä en ole sellainen.”
Lukijan puhuttelu.
Luvut koostuvat esimerkkitapauksista (keisseistä) minäkertojan elämästä. Synnyttävät juonellisia  minitarinoita, joista koostuu kokonaisuus (kuva päähenkilön elämän tietystä jaksosta).
Lyhyttä, ytimekästä vuoropuhelua (dialogin laatu) minäkertojan ja kavereiden välillä.


